《七夕雨》
宋代·林震

鹊桥岁岁架银河，不似今年怨恨多。据拮偏教风雨妒，缘悭其奈女牛何。

鸣虫似写秋声赋，断雁惊残子夜歌。欲向津头问消息，乘槎无计水生波。

作者简介：兴化军莆田人，字时敷，号介翁。徽宗崇宁二年进士。累官左正言，权给事中，历知数州府，仕至秘书少监，以不附二蔡有声于时。长于集句，尝用诗三百八十家为《集句诗》。有《礼问》、《易传》、《易数》、《易问》及文集等。